**Ministru kabineta noteikumu projekta**

**“Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir nodrošināt nepārtrauktību pedagogu darba samaksas aprēķinos un finansējuma piešķiršanā, ievērojot 2020. gada 23. jūnijā spēkā stājušos Administratīvo teritoriju un apdzīvoto vietu likumu, kā arī veikt precizējumus finansējuma aprēķināšanā attiecībā uz valsts ģimnāzijām, izglītības programmu apguvi ģimenē un tālmācības formā, kā arī izglītības iestāžu savstarpējiem līgumiem. Tiesību akta projekts stāsies spēkā 2021. gada 1. septembrī, atsevišķai normai kā spēkā stāšanās termiņu nosakot 2022. gada 1. augustu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – projekts) ir sagatavots pēc Izglītības un zinātnes ministrijas (turpmāk – ministrija) iniciatīvas, tostarp ņemot vērā izmaiņas administratīvi teritoriālā iedalījuma nosaukumos atbilstoši jaunajā Administratīvo teritoriju un apdzīvoto vietu likumā noteiktajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2020. gada 23. jūnijā ir stājies spēkā jauns Administratīvo teritoriju un apdzīvoto vietu likums. Likums nosaka administratīvo teritoriju un novadu teritoriālā iedalījuma vienību izveidošanas, uzskaites, robežu grozīšanas un administratīvā centra noteikšanas nosacījumus un kārtību, kā arī apdzīvotās vietas statusa noteikšanas, apdzīvoto vietu uzskaites kārtību un institūciju kompetenci šajos jautājumos. Ņemot vērā, ka administratīvi teritoriālās reformas ietvaros ir mainījies administratīvi teritoriālais iedalījums, ir nepieciešams arī Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447) precizēt administratīvo teritoriju iedalījuma nosaukumus. Tādējādi noteikumu Nr. 447 tekstā tiek aizstāsti vārdi “republikas pilsētas” ar vārdu “valstspilsētas”, kā arī atbilstoši sakārtots vārda “pašvaldība” lietojums. Saskaņā ar Administratīvo teritoriju un apdzīvoto vietu likuma pielikumu ir septiņas valstspilsētu pašvaldības un novadu pašvaldības, no kurām trīs novadu pašvaldību sastāvā ir trīs valstspilsētas. Projekta 1.5. apakšpunkts tiek precizēts, ka no valstspilsētu kopas tiek izņemtas Jēkabpils valstspilsēta, Ogres valstspilsēta un Valmieras valstspilsēta, saglabājot to piederību pie attiecīgajiem novadiem atbilstoši Administratīvo teritoriju un apdzīvoto vietu likumā noteiktajam. Mērķdotācijas aprēķinu un pārskatu sniegšanu tas nemaina.Atbilstoši ministrijas rīcībā esošajai informācijai katru mācību gadu nozīmīgs izglītojamo skaits, tostarp 2020./2021. mācību gadā 12% no izglītojamiem, kas apgūst izglītības programmu tālmācības izglītības ieguves formā, mācās ilgāk par vienu gadu vienā un tajā pašā klasē, un šāda atkārtotība rada nepieciešamību ekonomiskāk lietot valsts budžeta un pedagogu laika resursu. Ievērojot minēto, attiecīgs regulējums tika nostiprināts Ministru kabineta 2020. gada 25. augusta noteikumu Nr. 538 "Kārtība, kādā valsts finansē darba samaksu pedagogiem privātajās izglītības iestādēs" (turpmāk – noteikumi Nr. 538) 8. punktā, kas nosaka, ka uz pusi mazāks koeficients ir piemērojams gadījumos, kad skolēns vienā un tajā pašā klasē tālmācības formā īstenotajās vispārējās vidējās izglītības programmās mācās ilgāk par vienu mācību gadu. Šādu skolēnu skaitam privāto izglītības iestāžu gadījumā ministrija aprēķina dotāciju pedagogu darba samaksai, piemērojot koeficientu 0,3. Skolēnu skaitam, kas tālmācības vispārējās vidējās izglītības programmās mācības tajā pašā klasē uzsāk atkārtoti, izņemot, ja mācības atkārtoti uzsāktas viena mācību gada ietvaros, piemēro koeficientu 0,3 arī gadījumos, ja izglītojamais uzsāk mācības citā izglītības iestādē. Ņemot vērā 2020. gada 12. novembrī pieņemtos grozījumus Izglītības likumā (stājās spēkā 2020. gada 20. novembrī; skat. Izglītības likuma 36. panta otro daļu), kuri tika izstrādāti, tostarp ņemot vērā Covid-19 izraisītos epidemioloģiskās drošības ierobežojumus un nepieciešamību izglītības iestādēm nodrošināt kvalitatīvu mācību procesa norisi attālinātajās mācībās, un to, ka arī noteikumu Nr. 416 12.10. apakšpunkts paredz izglītības iestādes tiesības vispārējās vidējās izglītības programmas īstenošanas ietvaros iesaistīt partnerus, piemēram, augstākās izglītības iestādes, lai nodrošinātu atsevišķu skolēnam plānoto rezultātu sasniegšanu vai kursu apgūšanu, projekts papildināts ar 12.4 un 12.5 punktu, kas paredz iespēju izglītības iestādēm slēgt savstarpējus līgumus par mācību priekšmetu vai to daļu īstenošanu vispārējās vidējās izglītības programmas ietvaros, jo tieši vispārējās vidējās izglītības programmās līdz ar pilnveidotā mācību satura ieviešanas uzsākšanu ir notikusi būtiska mācību pieejas maiņa, paredzēta intensīvāka tehnoloģisko rīku un risinājumu izmantošana, kā arī pedagogu un izglītības iestāžu sadarbība. Sadarbības partneru iesaiste ir viens no iespējamiem risinājumiem izglītības iestādei, tostarp attālinātās mācībās, piedāvāt un īstenot mācību priekšmetus (kursus) vispārējās vidējās izglītības programmas ietvaros. Vienlaikus Izglītības likuma 36. panta otrā daļa paredz pienākumu, slēdzot savstarpēju sadarbības līgumu par mācību priekšmetu vai to daļu īstenošanu vispārējās vidējās izglītības programmas ietvaros, tajā vienoties:– par mācību priekšmetu īstenošanas veidu un programmu;– par izglītojamo mācību sasniegumu vērtēšanas kārtību;– par izglītojamo iegūto vērtējumu paziņošanas kārtību;– par mācību priekšmetu apguvē iesaistāmajiem izglītojamajiem;– par mācību priekšmetu īstenošanas izdevumiem un to apmaksas kārtību;– par citiem izglītības iestāžu skatījumā būtiskiem nosacījumiem.Līdz ar to projekts paredz noteikt tiesības pašvaldībām un valsts augstskolām pārdalīt piešķirto finansējumu pedagogu darba samaksai un valsts sociālās apdrošināšanas iemaksām starp to dibinātajām izglītības iestādēm un pārskaitīt citu izglītības iestāžu dibinātājiem vai valsts dibinātām izglītības iestādēm, pamatojoties uz noslēgto līgumu par mācību priekšmetu vai to daļu īstenošanu vispārējās vidējās izglītības programmas ietvaros. Šādi līgumi var tikt slēgti gan ar attiecīgās pašvaldības vai valsts augstskolas, gan citu dibinātāju izglītības iestādēm, tostarp augstākās izglītības iestādēm.Ievērojot to, ka Ministru kabineta 2020. gada 11. augusta noteikumos Nr. 518 “Kārtība, kādā tiek piešķirts un anulēts valsts ģimnāzijas statuss” (turpmāk – noteikumi Nr. 518) ietverti kritēriji un kārtība, kādā tiek piešķirts un anulēts valsts ģimnāzijas statuss, taču nav atrunāta kārtība, kādā veidā tiek vērtētas nepieciešamās finansējuma piešķiršanas izmaiņas, projektā tiek precizēts 7.5. apakšpunkts, kas sekmē raitu darbību ministrijas pusē arī tajos gadījumos, ja valsts ģimnāzija neatbilst būtiskajiem kritērijiem, taču tai vēl nav pamata anulēt valsts ģimnāzijas statusu. Ministru kabineta 2018. gada 11. septembra noteikumi Nr. 583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” (turpmāk – noteikumi Nr. 583) nosaka kvalitātes kritērijus, minimāli pieļaujamo izglītojamo skaitu klašu grupā vidējās izglītības pakāpē pašvaldību, valsts augstskolu un privātajās vispārējās vidējās izglītības iestādēs, kā arī kritērijus maksimāli pieļaujamā izglītojamo skaita noteikšanai minētajās izglītības iestādēs, kā arī nosaka kritērijus un kārtību, kādā valsts, ņemot vērā minimāli pieļaujamo izglītojamo skaitu vidējās izglītības pakāpē, piedalās pašvaldību, valsts augstskolu un privāto vispārējās izglītības iestāžu vispārējās vidējās izglītības programmu īstenošanā iesaistīto pedagogu darba samaksas finansēšanā, ja izglītības iestāde neatbilst šajos noteikumos minētajiem kvalitātes kritērijiem. Kā kvalitātes kritēriji noteikumos Nr. 583 noteikti tie, kas saistīti ar akreditāciju (3.1. apakšpunkts) un ar 12. klases izglītojamo kārtoto obligāto centralizēto eksāmenu rezultātu indeksu (turpmāk – OCE indekss) (3.2. apakšpunkts). Minimāli pieļaujamais izglītojamo skaits noteikts noteikumu Nr. 583 4. punktā. Ministrijā ir sagatavoti grozījumi minētajos noteikumos Nr. 583, kas ir izsludināti Valsts sekretāru sanāksmē 2021. gada 1. aprīlī (VSS-292). Ar minētajiem grozījumiem pilnveidoti noteikumi Nr. 583, tostarp izglītojamo skaita kritērijs un ar akreditāciju saistītais kritērijs, kā arī sākotnējās ietekmes novērtējuma ziņojumā (anotācijā) skaidrots, ka noteikumi Nr. 583 attiecināmi uz valsts ģimnāzijām. Vēršam uzmanību, ka noteikumu Nr. 518 10. punktā noteiktais izglītojamo skaits ir lielāks nekā noteikumu Nr. 583 grozījumos paredzētais; noteikumu Nr. 518 2.1. apakšpunktā (un attiecīgi 16. punktā) noteiktais OCE indekss ir augstāks nekā noteikumu Nr. 583 3.2. apakšpunktā (un attiecīgi 11. punktā) paredzētais; noteikumu Nr. 518 2.2.7. apakšpunktā tiks veikti grozījumi attiecībā uz kritēriju par akreditāciju (ņemot vērā to, ka 2020. gada 6. oktobrī tika pieņemti Ministru kabineta noteikumi Nr. 618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība”, atbilstoši kuriem pilnveidota akreditācijas kārtība), tostarp paredzot, ka minētās prasības ir augstākas nekā noteikumu Nr. 583 grozījumos paredzētās. Līdz ar to, noteikumos Nr. 518 ietvertie kritēriji, kas ir analogi minētajiem ar valsts finansējuma piešķiršanu saistītajiem kritērijiem, kas ir ietverti noteikumos Nr. 583, taču augstāki, jo saistīti ar valsts ģimnāzijas īpašo statusu, var tikt vērtēti kontekstā ar valsts ģimnāzijām paredzētā papildu finansējuma (izglītojamo skaitam vidējās izglītības pakāpē piemērojot koeficientu 1,22) piešķiršanu. No minētā izriet, ka gadījumā, ja valsts ģimnāzija neatbildīs minētajiem noteikumos Nr. 518 ietvertajiem kritērijiem, vispārējās vidējās izglītības programmu izglītojamo skaitam piemēros koeficientu 1, savukārt, ja neatbildīs arī noteikumos Nr. 583 ietvertajiem attiecīgajiem kritērijiem – tiks piemēroti noteikumi Nr. 583. Līdz ar to šāds precizējums noteikumos Nr. 447 veicina valsts finansējuma piešķiršanas izmaiņas gadījumos, kad tiek konstatēta neatbilstība būtiskiem kritērijiem, kas attiecībā uz citām vispārējās vidējās izglītības iestādēm saistīti ar iespēju saņemt valsts finansējumu pedagogu darba samaksai vidējās izglītības pakāpē pēc būtības. Vienlaikus projekts paredz, ka augstāk minētā norma, kas attiecas uz izmaiņām mērķdotācijas aprēķinā pedagogu darba samaksai valsts ģimnāzijām, stāsies spēkā 2022. gada 1. augustā, ņemot vērā šādus apstākļus:1) Covid-19 izplatības apstākļos, kad 12. klašu izglītojamie 2020./2021. mācību gadā lielākoties mācījušies attālināti, kas varētu ietekmēt arī mācību rezultātus, ir būtiski nepiemērot regulējumu par OCE indeksa izvērtēšanu;2) arī attiecībā uz noteikumos Nr. 583 ietverto regulējumu ministrija vienlaikus gatavo grozījumus Covid-19 infekcijas izplatības pārvaldības likumā, lai noteiktu, ka Izglītības likuma 60.panta 3.2 daļu nepiemēro attiecībā uz izglītības iestāžu darbību 2020./2021.m.g., un ka līdz 2022. gada 31. augustam valsts nodrošina pašvaldību, valsts augstskolu un privāto vispārējās izglītības iestāžu īstenoto vispārējās izglītības programmu vidējās izglītības pakāpē nodarbināto pedagogu darba samaksu atbilstoši Izglītības likuma 59. panta otrās daļas un 60. panta trešās daļas noteikumiem. Tādējādi atbilstoši noteikumiem Nr. 583 OCE indeksa aprēķins un līdz ar to akreditācijas rezultāti tiks kopā vērtēti kā izglītības iestādes sniegtās izglītības kvalitāte no 2021./2022.m.g.Projekts tiek papildināts ar 7.7.1 apakšpunktu, piemērojot jaunu aprēķina koeficientu 0,1 apmērā attiecībā uz izglītojamiem, kas pamatizglītības, izņemot speciālās pamatizglītības, pirmā posma izglītības programmas daļā paredzēto mācību saturu apgūst ģimenē. Saskaņā ar Izglītības likuma 8. panta pirmās daļas 4. punktu viena no izglītības ieguves formām ir izglītība ģimenē. Plašāks regulējums par mācību satura apguvi ģimenē noteikts Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 22. punktā. Vienlaikus vēršama uzmanība, ka ir izstrādāts un sabiedriskajai apspriešanai nodots Ministru kabineta noteikumu projekts “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, kas aizstās minētos noteikumus Nr. 591, un kuros ir ietverts pilnveidots regulējums par mācību satura apguvi ģimenē. Tieši minētais noteikumu projekts paredz, ka pamatizglītības, izņemot speciālās pamatizglītības, pirmā posma izglītības programmas daļā paredzēto mācību saturu izglītojamais apgūst ģimenē, un citstarp izglītības iestāde nodrošina iespēju vecākam ne retāk kā reizi mēnesī saņemt mācību priekšmeta pedagoga konsultāciju, kā arī izglītības iestāde ne retāk kā divas reizes semestrī novērtē izglītojamā mācību sniegumu. Ievērojot minēto, ir nepieciešams nodrošināt atbilstošu finansējuma apmēru. Atkarībā no mācību plāna, kas noteikts 2018. gada 27. novembra Ministru kabineta noteikumos Nr. 747 "Noteikumi par valsts pamatizglītības standartu un pamatizglītības programmu paraugiem", pedagoga slodze veidojas no 0,15 līdz 0,19 no 30 stundām nedēļā. Pārrēķinot to, ka nepieciešamais pedagogu atbalsts izglītojamiem varētu tikt nodrošināts skolēnu grupu lielumā, kas svārstītos apmērā no 10 (vidējais skolēnu skaits mazā klasē) līdz 17 skolēniem (vidējais skolēnu skaits vidējā klasē), finanšu nodrošinājums atbilstu 0,1 koeficientam. Atbilstoši Administratīvo teritoriju un apdzīvoto vietu likuma pārejas noteikumu 2. punktā noteiktajam republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. Līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 “Noteikumi par republikas pilsētu un novadu administratīvo teritoriju robežu aprakstu apstiprināšanu”. Minētā likuma pārejas noteikumu 6. punkts noteic, ka ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras. Novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja. Ņemot vērā iepriekš minēto, kā arī, lai pašvaldību sniegtā grāmatvedības informācija būtu patiesa, salīdzināma, savlaicīga, nozīmīga, saprotama un pilnīga, pārskatus nepieciešams iesniegt divas reizes budžeta gada ietvaros, tādējādi atbilstoši minētajiem nosacījumiem ir papildināts projekts ar 23.7, 23.8 punktiem.Papildinot projektu ar 23.9 punktu ir nodrošināta likuma “Par valsts budžetu 2021. gadam” 3. panta pirmās daļas 1) apakšpunktā mērķdotācijas pedagogu darba samaksai finansējuma apmēra nemainība. Aprēķins mērķdotācijas pedagogu darba samaksai izglītības iestādēm 2021/2022. mācību gadam tiks veikts atbilstoši noteikumu Nr. 447 9. punktā minētajam administratīvi teritoriālajam iedalījumam kontekstā ar Administratīvo teritoriju un apdzīvoto vietu likumā, kas bija spēkā līdz 2020. gada 22. jūnijam, noteiktajam administratīvi teritoriālajam iedalījumam, ievērojot Ministru kabineta 2018. gada 15. janvāra rīkojumā Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” noteikto par pedagogu darba samaksas pieaugumu, kas plānots no 2021. gada 1. septembra 830 *euro* apmērā un nodrošināms no apstiprinātajiem budžeta līdzekļiem, kas noteikti likumā “Par vidēja termiņa budžeta ietvaru 2021., 2022. un 2023. gadam”. Aprēķināto finansējumu 2021./2022. mācību gadam ministrija pārskaitīs pašvaldībām atbilstoši pašvaldību administratīvajām teritorijām, kādas ir spēkā no 2021. gada 1. jūlija. Šāda pieeja ļauj saglabāt nemainīgu valsts budžetā paredzēto finansējuma apmēru un vienlaikus arī nodrošina grāmatvedības prasību ievērošanu jaunajās administratīvi teritoriālajās vienības, kādas tās ir pēc 2021. gada 1. jūlija. Noteikumus Nr. 447 ir plānots pārskatīt pēc tam, kad būs atbalstīti priekšlikumi pedagogu darba samaksas modeļa pilnveidei. Ievērojot Ministru kabineta 2020. gada 20. oktobra sēdes protokollēmumā (prot. Nr.62 32.§ 2. punkts) noteikto uzdevumu kontekstā ar informatīvā ziņojuma “Par kvalitatīvas vispārējās vidējās izglītības nodrošināšanas priekšnosacījumiem” 7. sadaļas 7. punktu, ministrijā izveidota starpinstitucionāla darba grupa. Ar ministrijas 2020. gada 19. oktobra rīkojumu Nr. 1-2e/20/326 “Par pedagogu darba samaksas pilnveides darba grupas izveidi” izveidota darba grupa, lai nodrošinātu pedagogu darba samaksas finansēšanas modeļa pilnveidi un pašvaldību savstarpējo norēķinu sistēmas ietekmi uz izglītības iestāžu tīkla sakārtošanu izvērtējumu ar darba mandātu līdz 2021. gada 15. aprīlim (turpmāk – darba grupa). Darba grupa izstrādā priekšlikumus jaunam pedagogu darba samaksas modelim un tā finansēšanas kārtībai. Līdz ar to tiks izstrādāta jauna noteikumu Nr. 447 redakcija, kas stāsies spēkā ar 2022./2023. mācību gadu.Vienlaikus ar projektu jaunā redakcijā izteikts noteikumu Nr. 447 1. un 2. pielikums, tos pilnveidojot atbilstoši tam, ka projekts paredz regulējumu par mērķdotācijas un dotācijas pārdali un pārskaitīšanu, pamatojoties uz izglītības iestāžu savstarpēji noslēgto Izglītības likuma 36. panta otrajā daļā minēto līgumu par mācību priekšmetu vai to daļu īstenošanu vispārējās vidējās izglītības programmas ietvaros.2020.gadā tika veikti grozījumi normatīvajā regulējumā (skat. 2020.gada 9.janvārī pieņemtos grozījumus Vispārējās izglītības likumā 30.pantā un pārejas noteikumu 41. un 42.punktā; 2020.gada 16.jūnijā pieņemtos grozījumus Ministru kabineta 2016.gada 5.jūlija noteikumu Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 7.6. apakšpunktā un 7.1, 7.2, 18., 23.6 punktā, 2020.gada 14.jūlijā pieņemtos grozījumus Ministru kabineta 2018.gada 27.novembra noteikumu Nr.747 “Noteikumi par valsts pamatizglītības standartu un pamatizglītības programmu paraugiem” 1.2.apakšpunktā un V1 nodaļā), kas paredz iespēju izglītības iestādēm licencēt pamatizglītības programmas ar augstākiem plānotajiem rezultātiem un pretendēt uz valsts papildu finansējuma saņemšanu šo izglītības programmu īstenošanā iesaistīto pedagogu darba samaksai. Minēto noteikumu Nr.447 7.1 punkts paredz, ka papildu finansējums tiek piešķirts, ja attiecīgās izglītības programmas atbilst minēto noteikumu Nr.747 ietvertajiem kritērijiem triju gadu periodā. Tā kā minētās normas tika pieņemtas 2020.gadā pirms 2020./2021.mācību gada uzsākšanas, tad finansējums varēs tikt piešķirts pēc trīs mācību gadu darba, t.i., no 2023.gada 1.septembra. Vienlaikus jāņem vērā, ka šobrīd īstenotās profesionāli orientēta virziena pamatizglītības programmas ar padziļinātu mācību priekšmetu mācīšanu atsevišķās klasēs vēl tiks īstenotas līdz 2021./2022. mācību gada beigām, savukārt 2022./2023. mācību gadā, kad šādu programmu saskaņā ar noteikumiem Nr.747 vairs nebūs, veidosies papildu finansējuma piešķiršanas pārrāvums. Saskaņā ar ministrijas rīcībā esošo informāciju, izglītības iestādes, kas šobrīd īsteno profesionāli orientēta virziena pamatizglītības programmas ar padziļinātu mācību priekšmetu mācīšanu un kurām paredzēts saņemt papildu finansējumu par laika periodu no 2021.gada 1.septembra līdz 2022.gada 31.augustam, ir licencējušas pamatizglītības programmas ar augstākiem sasniedzamiem rezultātiem tajās mācību jomās un daļās no jomām, kas atbilst šobrīd šajās izglītības iestādēs īstenoto profesionāli orientēta virziena pamatizglītības programmu padziļināti mācītajiem mācību priekšmetiem. Līdz ar to, lai neradītu papildu finansējuma piešķiršanas pārrāvumu, un no 2023.gada 1.septembra tiktu piešķirts finansējums atbilstoši jaunajam regulējumam, ir nepieciešams paredzēt, ka finansējums atbilstoši šobrīd noteiktajiem aprēķina principiem par profesionāli orientēta virziena pamatizglītības programmu ar padziļinātiem mācību priekšmetiem finansēšanu (atbilstoši noteikumu Nr.447 7.6. un 18.1.apakšpunktā norādītajiem koeficientiem) tiek piemērots arī no 2022.gada 1.septembra līdz 2023.gada 31.augustam. Pamatizglītības programmu ar augstākiem plānotajiem rezultātiem atbilstība noteikumos Nr.747 noteiktajiem kritērijiem triju gadu periodā tiks izvērtēta, aprēķinot finansējumu laika periodam no 2023.gada 1.septembra līdz 2024.gada 31.augustam.Projekts stāsies spēkā 2021. gada 1. septembrī, kad uzsākas jaunais mācību gads, lai attiecīgi būtu iespējams veikt finansējuma aprēķināšanu un sadali atbilstoši jaunajam regulējumam.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, to izglītojamie, pedagogi un dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs vienreizēji palielināsies pašvaldībām atbilstoši tai normai projektā, kas nosaka, ka pašvaldības, atbilstoši pašvaldību administratīvajām teritorijām, kādas ir spēkā līdz 2021. gada 30. jūnijam, līdz 2021. gada 30. septembrim sagatavo un iesniedz pārskatu par laikposmā no 2021. gada 1. janvāra līdz 2021. gada 30. jūnijam saņemtā valsts finansējuma izlietojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas,salīdzinotar vidējatermiņabudžetaietvaru2023.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **308 275 128** | **0** | **318 306 950** | **0** | **318 306 950** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 308 275 128 | 0 | 318 306 950 | 0 | 318 306 950 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **308 275 128** | **0** | **318 306 950** | **0** | **318 306 950** | **0** | **0** |
| 2.1.valsts pamatbudžets | 308 275 128 | 0 | 318 306 950 | 0 | 318 306 950 | 0 | 0 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** | **0** | **0** |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | 0 | 0 | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | 0 | 0 | 0 | 0 | 0 | 0 | 0 |
| 4.1.valsts pamatbudžets | 0 | 0 | 0 | 0 | 0 | 0 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Projekts šo jomu neskar. |
| **8. Cita informācija** | Ailēs „saskaņā ar valsts budžetu kārtējam gadam” un „saskaņā ar vidēja termiņa budžeta ietvaru” norādīts finansējums, kas apstiprināts 62. resora “Mērķdotācijas pašvaldībām” programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.Projekts tiks īstenots valsts budžeta resora “62. Mērķdotācijas pašvaldībām” programmu, kuras administrē Izglītības un zinātnes ministrija, apstiprinātā finansējuma ietvaros. Projektā plānotās izmaiņas veido indikatīvu finanšu ietaupījumu, ko plānots novirzīt izglītojamo skaita un struktūras izmaiņu finansiālās ietekmes mazināšanai, kā arī finansējuma nodrošināšana izglītojamiem, kuri mācību saturu apgūs ģimenē. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus:1) noteikumos Nr. 538, svītrojot 8. punktu, kurā noteikts, kādi koeficienti finansējuma aprēķinam tiek piemēroti izglītojamo skaitam tālmācības izglītības ieguves formā īstenotajās izglītības programmās. Attiecīgo normu svītrojot, no noteikumu Nr. 538 2. punkta izrietēs, ka attiecībā uz šo izglītojamo skaitu piemērojami noteikumu Nr. 447 7.4. apakšpunktā ietvertie koeficienti. Kā arī noteikumos Nr. 538 ietverama norma, ka privāto izglītības iestāžu dibinātājiem, sadalot dotāciju izglītības iestādēm pedagogu darba samaksai, ir tiesības pārdalīt starp attiecīgo dibinātāju izglītības iestādēm, kā arī pārskaitīt citu izglītības iestāžu dibinātājiem vai valsts dibinātām izglītības iestādēm finansējumu, pamatojoties uz izglītības iestāžu savstarpēji noslēgto Izglītības likuma 36. panta otrajā daļā minēto līgumu par mācību priekšmetu vai to daļu īstenošanu vispārējās vidējās izglītības programmas ietvaros. Ievērojot minēto, precizējama arī noteikumos Nr. 538 ietvertā pārskata forma par finansējuma izlietošanu;2) noteikumos Nr. 518, pilnveidojot to 2.2.7. apakšpunktā noteikto kritēriju, kas saistīts ar akreditāciju, tostarp ņemot vērā to, ka 2020. gada 6. oktobrī tika pieņemti Ministru kabineta noteikumi Nr. 618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība”, atbilstoši kuriem pilnveidota akreditācijas kārtība;3) Ministru kabineta 2019. gada 25. jūnija noteikumos Nr. 276 „Valsts izglītības informācijas sistēmas noteikumi” papildinot par atzīmes veikšanu Valsts izglītības informācijas sistēmā, ja valsts ģimnāzija ir nodrošinājusi atbilstību noteikumu Nr. 447 7.5. apakšpunktā minētajiem kritērijiem. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē tiks nodrošināta, ievietojot informāciju par projektu ministrijas tīmekļvietnes www.izm.gov.lv sadaļā “Normatīvie akti” un Valsts kancelejas tīmekļvietnē, aicinot sabiedrības pārstāvjus rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Projekts publicēts ministrijas tīmekļvietnē 2021. gada 5.maijā (pieejams: https://www.izm.gov.lv/lv/grozijumi-ministru-kabineta-2016-gada-5-julija-noteikumos-nr-447-0) un Valsts kancelejas tīmekļvietnē 2021. gada 5.maijā (pieejams: https://www.mk.gov.lv/lv/ministru-kabineta-diskusiju-dokumenti). |
| 3. | Sabiedrības līdzdalības rezultāti | Pirms projekta publicēšanas atbilstoši šīs sadaļas 2. punktā minētajam viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, pašvaldības un to dibinātās vispārējās izglītības iestādes, valsts augstskolas un to dibinātās vispārējās vidējās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei jaunu institūciju izveide, esošu institūciju likvidācija vai reorganizācija nav paredzēta. Projekts neietekmē pārvaldes funkcijas un institucionālo struktūru, kā arī projekts neietekmē pārvaldes cilvēkresursus. |
| 3. | Cita informācija | Nav. |

Izglītības un zinātnes ministre A. Muižniece

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

Nika 6704 7908

agija.nika@izm.gov.lv

Kalsone 6704 7931

dace.kalsone@izm.gov.lv

Pavloviča 6704 7860

initra.pavlovica@izm.gov.lv

Rudzīte 6704 7807

ance.rudzite@izm.gov.lv